རང་རང་འཁོར་དང་བཅས་པ་གསལ་བར་གྱུར། ཤར་ཕྱོགས་དཀྱིལ་འཁོར་དབུས་སུ་རུ་དྲའི་སྟེང་། ཡང་དག་
མཐིང་ནག་གཡས་དཀར་གཡོན་དམར་ཞལ། ཕྱག་དྲུག་རྡོ་རྗེ་ཁ་ཊྭཱཾ་རྔེའུ་ཆུང་གཡས། དྲིལ་བུ་བྷན་དམར་རྒྱུ་ཞགས་
གཡོན་ན་བསྣམས། ཀྲོ་དྷཱི་ཤྭ་རཱི་ཁ་ཊྭཱཾ་ཐོད་འཛིན་འཁྱུད། རྩིབས་ལ་རིགས་བཞིའི་ཁྲག་འཐུང་ཡབ་ཡུམ་འཁོད། ཨོཾ་
རུ་ལུ་རུ་ལུ་ཧཱུྃ་བྷྱོ་ཧཱུྃ་ཕཊ། ཕྱོགས་དཀྱིལ་འཁོར་དབུས་སུ་ཆུ་གླང་སྟེང་། གཤིན་རྗེ་མཐིང་ནག་གཡས་དཀར་གཡོན་
དམར་ཞལ། ཕྱག་དྲུག་བེ་ཅོན་རལ་གྲི་དགྲ་སྟྭ་གཡས། བྷན་དམར་སྡིགས་མཛུབ་མདུང་ཐུང་གཡོན་ན་བསྣམས།
བཻ་ཏཱ་དགྲ་སྟྭ་བྷན་དམར་སྟོབ་པས་འཁྱུད། རལ་གཅིག་རྩེ་གསུམ་ཐོད་འཛིན་གཡས་སུ་འཁོད། རྩིབས་ལ་གཤེད་
བཞི་རང་རང་ཡུམ་བཅས་འཁོད། ཨོཾ་ཨཱ་ཀྲོ་ཏེ་ཀ་ཡ་མཱནྟ་ཀ་ཧ་ན་མ་ཐ་བྷཉྫ་ཧཱུྃ་ཕཊ༑ ཧཱུྃ། ནུབ་ཕྱོགས་དཀྱིལ་
འཁོར་དབུས་སུ་ཀླུ་ཆེན་སྟེང་། རྟ་མགྲིན་དམར་ནག་གཡས་དཀར་གཡོན་སྔོ་ཞལ། ཕྱག་དྲུག་རྡོ་རྗེ་ཁ་ཊྭཱཾ་སྦྲུལ་
ཞགས་གཡས། དྲིལ་བུ་དུང་དམར་ལྕགས་སྒྲོག་གཡོན་ན་བསྣམས༑ ། པདྨ་ཟིལ་གནོན་ཁ་ཊྭཱཾ་ཐོད་འཛིན་འཁྱུད།
རྩིབས་བཞིར་གཡས་གཡོན་བྱི་ལ་པུ་ཤུད་གདོང་། མདུན་རྒྱབ་རྡོ་རྗེ་པདྨ་གར་དབང་འཁོད། ཨོཾ་པདྨཱནྟ་ཀྲྀཏ་བཛྲ་ཀྲོ་
དྷ་ཧ་ཡ་གྲཱི་ཝ་ཧཱུྃ་ཕཊ། བྱང་ཕྱོགས་དཀྱིལ་འཁོར་དབུས་སུ་ལྷ་ཆེན་སྟེང་། ཕུར་པ་མཐིང་ནག་གཡས་དཀར་གཡོན་
དམར་ཞལ། ཕྱག་དྲུག་གཡས་གཉིས་རྩེ་དགུ་རྩེ་ལྔ་དང་། གཡོན་གཉིས་མེ་དཔུང་ཁ་ཊྭཱཾ་མཐའ་གཉིས་ཀྱིས། ཕུར་
བུ་དྲིལ་འདེབས་རྡོ་རྗེའི་གཤོག་པ་གདེངས། འཁོར་ལོ་རྒྱས་འདེབས་ཁ་ཊྭཱཾ་ཐོད་འཛིན་འཁྱུད།